TÁRSULATI ÜGYEK. 
41 
mert 1850-ben azon indítvány kifolyása gyanánt a «magyarhoni földtani társulatot# 
alakítottuk meg, s ugyanegyütt elhatároztuk, hogy Eszterházy Pál ő lierczegségét 
pártfogóul felkérjiik. Kérésünket teljesítette s a Sopronban megajánlott 4-00 pengő 
forintot évről évre utalványoztatta, a miből a pénzérték megváltoztával 420 frt 
lett. Ezen mecenási tény tette csak lehetővé, hogy a társulat életjeleket adhasson. 
A mit Eszterházy Pál herczeg megkezdett, azt fia, mint utódja, a most 
elhunyt Eszterházy Miklós ő herczegsége, 1865 óta a mai napig szakadatlanul 
folytatta. 
Halálának híre a legmélyebb hálaérzettől átlengett sajnálkozással töltött el 
mindnyájunkat, s ennek elnöki intézkedés alapján levélben adtunk kifejezést s úgy 
hiszem a tisztelt közgyűlés elfogadja azon indítványomat, hogy Földtani Közlö¬ 
nyünk közelebbi kötetébe elhunyt pártfogónk arczképe jöjjön biográfiái adatokkal. 
Ugyanegyütt indítványozom, miszerint a közgyűlés határozza el, hogy utódját 
a már harmadik generácziora szálló és már-már hagyományosnak mondható párt 
fogóság kegyes elfogadására kérjük fel. 
Az indítványokat a közgyűlési tárgysorozat értelmében külön fogom kitűzni, 
s ezzel átmegyek az elnöki megnyitó egyéb részeire. 
A geológiát általában érdeklő mozzanat gyanánt kettőt említhetek meg. Elő¬ 
ször a nemzetközi geológiai congreesust, mely ezen évben (1894) Zürichben fog 
megtartatni. A meghívók szétküldése is megkezdődött s azok szerint maga az ülés¬ 
szak augusztus 29-től szeptember 2-ig tart. Három osztály van megállapítva: 
1. Geológia általában, tektonika stb. 2. Stratigrafia, paleontologia. 3. Mineralogia, 
petrografia. 
Kirándulások lesznek az ülést megelőzőleg a Jurában, az ülést követőleg az 
Alpokban. Ezen kirándulások kétfélék : részletesek egyes vidékek szerint, melyet 
gyalog járnak be, vagy körutazások nagyobb terjedelemmel vasúton, hajón, kocsin 
s kisebb részben gyalog. 
Tekintve azon meglepő eredményeket, melyeket még eddig mind az öt meg¬ 
előző congressus tanúsított, biztosra vehető, hogy ezen hatodik sem marad hátra. 
Egyet már most is állíthatunk s ez Európa geológiai térképe, a mi a megelőző con- 
gressusban Washingtonban említve sem volt, de általában a Londonban tartott 4-ik 
congressuson is csak egy lap (C IV) volt bemutatva, Zürichben valószínűleg 5 lap¬ 
lesz színezve látható. Ezek a következők : 1. Németország északi része (C IV), me¬ 
lyet már ismerünk. 2. Németország déli része Svájczczal és északi Olaszországgal 
(C V). 3. Anglia északi része (B III). 4. Anglia déli része s kevés Francziaország- 
ból (B IV). 5. Németország keleti része s azzal határosán Oroszország s délre Ga- 
liczia s e mellett csekély rész a magyarországi Kárpátokból (D IV). 
Ezen utóbbi laphoz az Európa geológiai térképének magyar bizottsága volt 
felkérve hozzájárulni, mi meg is történt és így ezen lap is elkészülhet a congres- 
susig. 
Megjegyzem, hogy az ezen laptól délre következő 6-ik lap, melynek nyugati 
szélére Bécs esik, de Magyarország egészen reá jön, sőt délre a dunai királyságok 
területét is nagyrészt magában foglalva (D V), az eredeti szines rajzban Berlinből 
szintén Budapestre van küldve azon czélból, hogy erre az utolsó eredmények is reá 
legyenek vezethetők. Ezen munkálat folyamatban van, de a zürichi összejöve¬ 
telig elkészülése bajosan eszközölhető. 
( 41 ) 
